APBA 2018, Beasiswa, dan Hilangnya Harapan Apa Seuman
Dalam APBA 2018 yang akan segera dibahas, Gubernur Aceh selaku Kepala Pemerintahan Aceh, menolak usulan beasiswa dari aspirasi anggota DPRA
Di aneuk gob sikula di kota, abeh sikula na dijak les sikhan uroe, malam dimeurunoe lom di rumoh, mak ngon yah gob carong, diteuoh peurunoe aneuk bak pelajaran sikula. Teuma menyoe lagee long, beh pane na jeut kuh, yang na muphom seumula pade di blang ngon koh naleung leumo. Hana lee aju harapan hai Marijan menyo meunan geu peugot cara.
Watee periode awai gobnyan ramee keudeh urueng Aceh jak sikula ngon peng Aceh, u Medan, u Jawa, bahkan Tgk Ruslan jeh trouh u Malaysia geu peujak sikula. Bahkan, aneuk muda Aceh troh Paraguay geu jok bak sikula bola, teuma watee nyan si gam long han ditem jak sikula lee, sebab ka mangat mita peng jeut ke keunet moto beko.
Nyo long peugah bak droekeuh Marijan.
Ku kerja jeut ke tim relawan gobnyan baroesa sampoe karu ngon parui kuh. Dipeugah keu long pengkhianat pih ku iem droe, karena memang kageubuktikan bak periode awai.
Rayeuk that harapan long keu bangsa Aceh bak gobnyan mangat carong, menyo urueng yang ka carong chit ka carong droe jih, teuma rakyat lagee lagee long kuneuk rubah naseb aneuk bek lee lagee long, beu jeut ke perawat, jeut keu guru atau peugawe kanto, isok bajee gleh tiep tiep uroe, ijak saweu long sigo go watee tuha, nyan sagai harapan.
Marijan: Lumboui hape pak gub kon mantong na bak droe neuh, ci neu talipun atau sms sigogo, kadang keu sidara dronneuh sidroe geu mita cara hai Apa meutuwah.
Apa: Hana lee lumboi talipun bak long. Bek ta kheun dilee gob nyan, meu ketua tim pih ka meugantoe lumboi hape. Cuma na dipeugah le awaknyoe uroe nyan, pak gub aktif sabee bak pehbuk. Jadi peu peurlee peugah aju hinan, bah pih hana geubalah tapi kon kageu kalon. Tapi ilong pane kuteuoh kuh pehbuk nyan.
Marijan: Man kiban jinoe Apa?
Apa: Hai peu kiban. Jinoe kabantu long siat, kapeugah bak pehbuk ilong hana long harap laen, tapi kiban cara aneuk long dan aneuk-aneuk Aceh laen beugeubri lom fasilitas beasiswa lagee jameun. Bah carong lagee aneuk miet di kota.
Marijan: Jeut apa, tapi nyoe paket internet pih ka abeh chit. Insya Allah malam enteuk bak keude kupi yang na wayfi lon kirem haba droeneuh bak fesbuk pak Gub langsong.
Apa: Alhamdulillah, teurimonggeunaseh beu rayeuk that Marijan. Kupi ngon bada pih ka abeh, uroe ka seupot, sang ka jeut tawoe, golom lon puudep apui lam geurupoh leumo. Saleum long ke Mando Raman beh, semoga gobnyan teupileh ke M satu.
Marijan: Siap Apa... (penuh semangat dengan sikap tegap)
* Penulis adalah Ketua Fraksi Partai Amanat Nasional (PAN) DPR Aceh.
KUPI BEUNGOH adalah rubrik opini pembaca Serambinews.com. Setiap artikel menjadi tanggung jawab penulis.